cyanic-selkie/wikianc huggingface dataset:
MV «Island Valiant»
Fartøyet har en 90-tonns offshorekran og A-ramme med 200 tonn løftekapasitet.
Valiant er i spotmarkedet og har hatt oppdrag fra Irskesjøen i vest, Den engelske kanal i syd, til Norskehavet i nord.
Allsidig
«Island Valiant» har siden starten drevet, ikke bare med ankerhåndtering og flytting av oljerigger, men også mange forskjellige typer oppdrag som Ormen Lange Excavation der Valiant "spylte" havbunnen på 850 meter og gjorde klart for rørledningen som skulle legges. Arbeidet ble utført ved hjelp av A-rammen og et tårnsystem, brukt til utsetting av drillpipe som førte vannet ned til spyletoolet på bunnen.
Tour des Fjords 2016
Tour des Fjords 2016 var den fjerde utgaven av sykkelrittet Tour des Fjords. Rittet gikk over fem etapper, fra 31. august til 4. september.
Første etappe gikk fra Osøyro til Bergen, og har samme avslutning som VM-løypa i 2017.
Jordal Idrettsforening
Jordal Idrettsforening (stiftet 13. juni 1921) var et norsk idrettslag. Klubben hadde tilhold på Jordal og Vålerenga i Oslo.
Idrettslaget het opprinnelig Olymp og ble stiftet 13. juni 1921 av Dagfinn Olsen, Trygve Andersen, Asbjørn Berger, Dagfinn Pedersen og Thorbjørn Olsen. Like etter stiftelsen ble en annen klubb, Storm, stiftet i nærheten. I 1923 slo de to klubbene seg sammen under navnet Jordal IF. Klubben søkte i 1921 og 1922 om å bli tatt opp i Norges Fotballforbund, men ble nektet. I 1923 var Jordal IF derfor med på å grunnlegge Kristiania og Omegns Fotball-liga, en fellesorganisasjon for klubber som ikke kom med i fotballkretsen. Jordal vant fotballigaen i 1924. Samme år ble Arbeidernes Idrettsforbund opprettet, og i likhet med de andre klubbene i fotballigaen gikk Jordal over i arbeideridrettsforbundet.
I 1932 var Jordal tapende finalist i arbeidermesterskapet i fotball. I 1930 vant laget kretsmesterskapet i Oslo.
Selv om Jordal gjorde seg mest bemerket som fotballklubb, hadde den, i perioder, også grupper i bandy, ishockey, friidrett, håndball og volleball. Klubbens dameavdeling ble opprettet i 1929 og tok i 1936 opp nettball (forløperen til volleyball), som en av de første klubbene i Norge.
Kodal ysteri
Kodal ysteri ble opprettet 1883 av Hans Rasmussen Trevland, Edvard Hansen Trevland og Abraham A. Trevland. Det var anlagt for ysting av jarlsbergost, men gikk i 1886 over til ysting av goudaost. Kodal ysteri skal være det første ysteri i landet som laget goudaost.
KDD
KDD kan vise til:
MF «Dolly C»
MF «Dolly C», tidligere MF «Salangen» og MF «Goalsevarre» er en åpen bilferge bygd av Tromsø Skipsverft i 1972 og overlevert i juli samme år til Bjørklids Ferjerederi for trafikk på Lyngen mellom Lyngseidet og Olderdalen.
Ferga var rederiets første nybygg siden «Jæggevarre» ble levert i 1960 og hun er utstyrt med passasjersalong, kafeteria og mannskapslugarer under bildekket. Salongen var blant annet utsmykket med tre malerier av kunstneren Espolin Johnsen.
Mellom 2000 og 2003 trafikkerte «Goalsevarre» to samband for Troms Fylkes Dampskibsselskap inntil hun i desember 2003 ble kjøpt opp av rederiet. I februar 2004 ble ferga omdøpt til «Salangen» og satt inn som hovedferge på sambandet over Langsundet fra Hansnes til Reinøya i Karlsøy. I 2017 ble ferga solgt til Grenada og omdøpt til «Dolly C».
VM i banesykling 2001
VM i banesykling 2001 (verdensmesterskapet i banesykling) ble arrangert i Antwerpen i Belgia i 2001.
Kvalex
Kvalex er en ISO-guide for næringslivet i Norge. Kvalex samarbeider med Det Norske Veritas, Nemko, Teknologisk Institutt Sertifisering, Intertek, Bureau Veritas Certification og Dovre Sertifisering om å samle bedrifter og virksomheter med sertifikater innen følgende områder:
Kvalex' omfang inkluderer ISO 9001, ISO 14001, ISO 22000, OHSAS 18001, PEFC og EMAS.
Dataklynge
[[Fil:Disk-structure2.svg|thumb|Figur 1: Disk strukturer:1. Spor
2. Geometrisk datasektor
3. Sporsektor
På en disk som bruker 512-bytes sektorer, inneholder en 512-byte dataklynge en enkelt sektor, mens en 4 Kb dataklynge inneholder åtte sektorer.
Ridehuset (Kalvskinnet)
Ridehuset er et tidligere ridehus ved Kalvskinnet i Trondheim som eksisterte i perioden 1887 til 1963. Fra oppføringen og i tiårene etter århundreskiftet var ridehuset byens senter for privat ridesport. I 1920-årene ble bygningen blant annet leid ut til Cirkus Empress og mot slutten av 1930-tallet tok Forsvarsdepartementet over bygget som en del av Militærbygningene på Kalvskinnet.
Historie
Bygningen ble oppført i Bispegata 18 av Ridehusselskabet i Trondhjem i 1887 og erstattet i praksis det gamle Ridehuset i Dronningens gate 3, som ble revet i 1874. Ridehuset på Kalvskinnet var tegnet av arkitekt Eugene Sissenére, som også stod bak Ilen kirke og ombyggingen av Nidareid gård fra samme tidsperiode. I årene 1889–1890 ble det oppført stallbygninger i tilknytning til ridehuset, etter tegninger av arkitekt Ole Falck Ebbell.
I 1938 ble ridehuset overtatt av Forsvarsdepartementet. Bygningen ble beslaglagt av tyske okkupanter under andre verdenskrig, men ridehuset ble i etterkrigstiden brukt av flere militære avdelinger. Artilleriregiment nr. 3 brukte ridehuset som magasin, før Trøndelag ingeniørbataljon tok i bruk bygningen som lager for bataljonens kjøretøy og Baileybroer. På begynnelsen av 1950-tallet og frem til 1960 var ridehuset i bruk som undervisningslokale, kontor og depot for en avdeling lett luftvern underlagt Trøndelag Heimevernsdistrikt 12. Bygningen ble revet i 1963 til fordel for en utvidelse av Adolf Øiens skole.
9. divisjon fotball for menn
9. divisjon i fotball for menn ble opprettet i 2011 og er det tiende og laveste nivået i det norske seriesystemet i fotball for menn. Antall avdelinger bestemmes av den enkelte fotballkrets i Norge.
Akershus
Siden 2011 har Akershus Fotballkrets hatt én avdeling i divisjonen.
Oslo
Siden 2019 har Oslo Fotballkrets hatt én avdeling i divisjonen.
Vestfold
Vestfold Fotballkrets hadde én avdeling i divisjonen i 2011 og 2012, mens den 2013 og 2014 hadde en høstavdeling, med de lavest plasserte lagene fra vårsesongen i 8. divisjon.
Jørgen Nordvik
Jørgen Kornelius Nordvik (født 28. november 1895, død 21. juli 1977) var en norsk jurist som ble innsatt som riksadvokat av Quisling-regjeringen i 1941.
Før andre verdenskrig arbeidet han som advokat på Lillehammer. Han deltok som vernepliktig offiser i motstanden mot den tyske invasjonen i 1940, blant annet i kamp i nærheten av Høytorp fort. Han hadde vært medlem av Nasjonal Samling siden 1930-årene. I februar 1941 ble han innsatt av Quisling-regjeringen som riksadvokat, et embete han hadde til frigjøringen i mai 1945. Han etterfulgte Haakon Sund (1873-1965), som var blitt avsatt av NS-regjeringen samme år. Ifølge Norsk krigsleksikon førte Nordvik «en overveiende saklig linje» som leder av landets påtalemyndighet under krigen, og motsatte seg ved minst én anledning krav om dødsstraff fra den politiske NS-ledelsen.
Under landssvikoppgjøret ble han i 1949 dømt til 14 års tvangsarbeid og fradømt retten til å praktisere som sakfører i 10 år og vanlig rettighetstap i 10 år. Han ble også fradømt stillingen som sekondløytnant i Feltartilleriet. Han ble løslatt i 1951.
Han var gift med Eli Sophie Quisling (1897-1982), en kusine av Vidkun Quisling. Ekteskapet oppløst. Deretter gift med Jane Mohr (1915-2008).
EM i karate 2023
EM i karate 2023 ble arrangert i Guadalajara i Spania fra 22. til 26. mars 2023.
Fernando Scheffer
Fernando Muhlenberg Scheffer (født 6. april 1998 i Canoas) er en brasiliansk konkurransesvømmer. Han vant bronsemedalje under Sommer-OL 2020 på 200 meter fri.
I 2021 representerte Scheffer landet sitt under Sommer-OL 2020 i Tokyo, der han tok bronse på 200 meter fri og tok en 8. plass i finalen på stafettlaget på 4 × 200 meter.
Ekstra negl på lilletåen
En ekstra negl på lilletåen er en fysisk egenskap hvor lilletåen har en ekstra negl på det ytre hjørnet av den vanlige neglen, som en slags «sjette tånegl».
Arvelighet
Trekket kan observeres på en eller begge av føttene. Genomskanning har indikert at dette er et arvelig trekk, men istedet for å følge Mendels arvelover er det sannsynligvis et komplekst trekk som er påvirket av flere gener med mindre genetiske effekter.
Fjerning
De fleste som har en sjette tånegl foretar ingen spesielle tiltak utover vanlig negleklipp, da den vanligvis ikke forårsaker plager. Det er imidlertid mulig å fjerne den permanent gjennom kirurgi.
Utbredelse
Tidligere ble en ekstra tånegl antatt å være utbredt blant han-kinesere, men har siden blitt observert hos mennesker av alle etnisiteter.
Differensialdiagnose
En ekstra tånegl må ikke forveksles med en delt negl som vokser ut fra samme neglerot, som er en mulig differensialdiagnose. Delte negler kan for eksempel skje på grunn av myk negl på grunn av neglesopp.
NKI Ingeniørhøgskolen
NKI Ingeniørhøgskolen var en privat høgskoleutdanning innen ingeniørfag, opprettet i 1964 som NKIs tekniske skole. Skolen ble lagt ned våren 1995. Skolen ble etablert i Oslo, og flyttet i 1972 til Stabekk.
Skolen var en del av NKI-gruppen, sammen med NKI Nettstudier og NKI Forlaget.
Skolen var et heltidsstudium med kombinasjon av selvstudier og undervisning på kveldstid, fem dager i uka. Det var linjer for alle vanlige tekniske fag som bygg og anlegg, energi, elektronikk, IT, kjemi osv. Undervisningen foregikk i flere byer i Norge.
Ingeniørhøgskolen ble avviklet i 1995, men undervisning i informasjonsteknologi ble videreført i Den Polytekniske Høgskolen (siden 2002: Norges Informasjonsteknologiske Høgskole). I 2014 ble skolen en del av Westerdals, som igjen ble kjøpt opp av Høyskolen Kristiania i 2017.
Richard Marson
Richard Marson (født ca. 1967) er en britisk forfatter, TV-produsent og regissør, best kjent som tidligere sjefredaktør for BBCs barne-TV-serie Blue Peter.
Marson begynte i BBC rett fra Universitetet i Durham, hvor tok eksamen i 1987 med en grad i engelsk litteratur. I september 2007 ble Marson avskjediget fra sin stilling ettersom han tok en redaksjonell beslutning om å navngi den nye katten i Blue Peter «Cookie» og således overse resultatene fra en avstemning som ble gjort online i januar 2006. Til tross for dette forble han TV-seriens «uoffisielle historiker»
Białowieża nasjonalpark
Białowieża nasjonalpark (polsk: Białowieski Park Narodowy) er en nasjonalpark i Podlasie voivodskap i det østlige Polen, ved grensen til Hviterussland.
Richard Marson
Marson har regissert og produsert en rekke dokumentarer, blant Children's TV on Trial, Upstairs Downstairs Remembered, og Tales of Television Centre (2012).
Białowieża nasjonalpark
Parkens totale areal er 105,2 kvadratkilometer. Den ligger 62 kilometer sørøst for Białystok. Parken er kjent for beskyttelsen av den best bevarte delen av Białowieżaskogen, Europas siste tempererte fragment av urskog, som en gang strakte seg over Den europeiske sletten. Den er habitat til verdens største populasjon av europeisk bison (polsk: żubr), kontinentets tyngste landdyr. Grensen mellom Polen og Hviterussland går gjennom skogen, Belavezjskaja pusjtsja nasjonalpark ligger på Hviterusslands side av grensen. Det er grenseovergang for turgåere og syklister i skogen. Parkens karakteristiske trekk er dens biologiske mangfold. Białowieża nasjonalpark tilhører det eneste området i Polen som UNESCO har utpekt som naturarv.
Richard Marson
Hans biografi over John Nathan-Turner, den niende og siste produsenten av «klassiske» Doctor Who, titulert JNT: The Life and Scandalous Times of John Nathan-Turner, ble utgitt i 2013 av Miwk Publishing. Biografien ga detaljer om Nathan-Turners karriere, hans vanskeligheter med sine overordnede i BBC, og omtalen av ikke akseptabel oppførsel av produsenten førte til at biografien skapte overskrifter i en del aviser. I 2015 utga han boken Drama and Delight: The Life of Verity Lambert.
Jan Askelund
Jan Askelund (født 11. februar 1940 i Haugesund) er en norsk forfatter, oversetter og litteraturkritiker.
Askelund er utdannet cand.philol. med hovedfag i nordisk fra Universitetet i Oslo. Han har også studert dansk språk og litteratur ved Universitetet i Århus og gått pedagogisk seminar.
Han har arbeidet som lektor ved Bryne vidaregåande skule og St. Olav videregående skole i Stavanger.
Askelund debuterte som forfatter i 1969 med diktsamlinga Haremunn 1940, og har siden utgitt både diktsamlinger, romaner, sakprosa og barnebok. I tillegg har han skrevet artikler for tidsskrifter og årbøker og vært bokanmelder i Stavanger Aftenblad.
Vertshus
Vertshus er synonymt med skjenkestue, bodega, kneipe og tildels også pub, i Norge og Danmark opprinnelig et serveringssted med bevilling til å skjenke alkoholholdige drikker, som øl og vin, noen steder også brennevin. Ved skjenkestuer og kneiper er det sjelden mulig å overnatte og det er gjerne større fokus på skjenking og mindre fokus på bespisning enn ved vertshus og bodegaer.
Denne type etablissement vil også i mange tilfeller kunne tilby kundene sine enkle matretter. Begrepet brukes særlig om skjenkesteder som tilbyr noe mer enn bare drikker. Opprinnelig var vertshus et spisested der man kunne overnatte, ofte med få og enkle rom.
Brunt vertshus
«Brunt vertshus» betegner et vertshus som har beholdt den opprinnelige stemningen som kjennetegnes av en fast kjerne stamgjester og et autentisk interiør. Siden 1800-tallet har vertshusene vært preget av arbeiderklassen, men i takt med at denne er blitt mer fåtallig, har også vertshusene blitt færre. Dette mønster ser ut til å endre seg, da studenter og unge mennesker har begynt å vise interesse for de brune barene.
Clarence Hare
Clarence H. Hare (født 1880 i Invercargill, død 1967) var en newzealandsk utforsker av Antarktika. Han var en del av landgruppen ved Hut Point-halvøya på Discovery-ekspedisjonen i 1901–1903.
Kort tid etter at ekspedisjonen kom til Rossøya i mars 1902, ble Hare med på en sledetur med mål om å undersøke den 80 km lange øya, og å nå frem til den andre enden ved Cape Crozier. Hare forsvant på denne isete reisen og var strandet i felten uten utstyr til leir eller gjøre opp ild i førtiåtte timer. Hare tilstod senere at han i denne ensomme og motløse situasjonen hadde satt seg ned i snøen for å dø, og at han hadde blitt reddet av en trekkhund, Kid, som han hadde behandlet som et slags kjæledyr. Selv om denne typen kontakt mellom mennesker og sledehunder ikke var anbefalt, gjorde det at Kid ble hengiven med mennesker, og Kid fikk liv i Hare ved å slikke ham i ansiktet. Til slutt klarte han, på egen hånd, å returnere til basen.
Hare forble på Hut Point gjennom vinteren 1902, men returnerte til New Zealand i februar 1903 ombord i bergingsskipet «Morning». Han gikk ombord i «Discovery» igjen i juni 1904 for å bli med kapteinen fra New Zealand til London. Dette var også slutten på hans karriere i Antarktis, og da han døde i 1967 var han den siste gjenlevende fra Discovery-ekspedisjonen.
Peter Daniel Hofflund
Peter Daniel Hofflund (født 1897, død 1967) var en norsk arkitekt. Han er særlig kjent for bygget til Trondhjems Kunstforening (huser nå Trondheim Kunstmuseum), et oppdrag han fikk etter en arkitektkonkurranse. Bygget ble reist i 1930 og fikk Houens fonds diplom året etter.
Hofflund fikk også den samme utmerkelsen for Telegrafbygningen i Trondheim i 1948.
Artillerivej
Artillerivej er en vei ved Islands Brygge i København. Den ble navngitt i 1906 etter beliggenheten ved militærets skytearealer på Amager Fælled.
Peter Daniel Hofflund
I årene 1945–1947 og 1951–1967 var han byarkitekt i Oslo. I samarbeid med Bjarne Hvoslef sto han for en indre restaurering av Trefoldighetskirken i Oslo. De samarbeidet også om restaurering av Sagene kirke.
Bishop Rock fyr
Det opprinnelige fyret skulle bygges i støpejern og ble påbegynt i 1847, men ble vasket bort av en storm før det ble reist. Den nåværende bygningen sto ferdig i 1858, og fyret ble tent første gang 1. september samme år. Før helikopterplattformen ble installert kunne besøkende til klippen bare nå den ved å rappellere fra toppen (med vinsjer installert ved fyrlykten).
Bishop Rock er også den østlige enden av den nordatlantiske seilingsruten som ble brukt av passasjerskip i første halvdel av det 20. århundre. Den ble betraktet som ende- eller startpunkt for fartøyene som konkurrerte om Atlanterhavets Blå Bånd. Det andre endepunktet, på USA-siden, er Ambrose fyr.
Fyret
I en rapport fra 1818 fra Surveyor–General for Hertugdømmet Cornwall om farene for skipstrafikken i Cornwall ble det foreslått at et fyr, lik Eddystone fyr, ble bygget på Bishop Rock siden det er det vestligste punktet på Scilly-øyene. Planen ble vurdert av regjeringen som forventet at bygging kunne starte snart, ingeniør John Rennie hadde levert inn et tilbud for byggingen. Regjeringen godtok ikke tilbudet, men Trinity House kartla Bishop Rock i 1843 med sikte på å bygge et fyrtårn og arbeidet startet i 1847. Sjefsingeniøren, James Walker bestemte seg for å bygge en 37 meter høy konstruksjon bestående av en boenhet og et lys på toppen av jernbenene. Lyset ble aldri tent fordi en storm vasket tårnet vekk 5. februar 1850.
Det andre forsøket på å reise et fyrtårn sto James Walker for. I 1851 begynte han å bygge en steinstruktur. Byggeplassen ga byggerne flere problemer: tomten var liten og klippens skråning betød at det laveste nivået av fundamentet måtte legges under nivået til det laveste nivået ved springflo. Problemene til tross, tårnet ble bygget uten at noen mistet livet, og fyret ble tent for første gang 1. september 1858. Totale kostnader for bygget kom på 34 559 pund.
I 1881 ble tårnet inspisert av Sir James Nicholas Douglass som beordret at strukturen måtte forsterkes ved en rehabilitering. Arbeidet ble påbegynt i 1882 og avsluttet i 1887 under ledelse av den eldste av Douglass' sønner, William Tregarthen Douglass.
Bishop Rock fyr er ofte omtalt som «Fyrenes konge», og det er en imponerende konstruksjon. Det er det nest høyeste fyret i Storbritannia, nest etter Eddystone fyr.
Dagens tårn sto ferdig i september 1858 og rommer følgende: Under og i fyrlykten befinner ti etasjer forbundet med en spiraltrapp til andre etasje. I andre etasje er det også en dør støpt av kanon-metall (trolig bronse) som ble satt inn i 1887. En utvendig metallstige (trolig av bronse) forbinder tredje etasje med fyrtårnets base, og derfra gir en annen metallstige tilgang til en steintrapp som fører ned til vannlinjen.
På grunn av vanskeligheter med å nå fyret med båt, lot Trinity House i 1976 en helipad oppføre på toppen av fyret. Etter 15. desember 1992 er tårnet helautomatisert og uten bemanning.
VM i banesykling 2002
VM i banesykling 2002 (verdensmesterskapet i banesykling) ble arrangert i København i Danmark i 2002.
Arthur Rougier
Arthur Rougier (født 7. januar 2000) er en fransk racerfører som er Fransk F4-visemester i 2017 og som for tiden konkurrerer i GT World Challenge Europe Endurance Cup med Emil Frey Racing. I 2018 var han en del av Renault Sport Academy.
VM i banesykling 2003
VM i banesykling 2003 (verdensmesterskapet i banesykling) ble arrangert i Stuttgart i Tyskland i 2003.
Remphanini
Remphanini er en gruppe av biller som hører til familien trebukker (Cerambycidae).
Utseende
Store og kraftige, vanligvis svarte trebukker. Hannens kjever er ikke påfallende forstørrede. Pronotums bakhjørner har en skarp tagg.
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Utbredelse
Gruppen er utbredt i Sørøst-Asia.
Askeladden 475 Freestyle
Båten har sitteplass til seks personer, og har ekstra høyt innvendig fribord. Den er selvlensende, og fylt med flyteskum slik at den ikke vil synke selv om den er helt fylt med vann og med full last ombord. Førerstolen er dobbel og kan vendes, mellom sitteplassene bak er det et lite bord som kan slås opp, og man har da mulighet for fire personer å sitte rundt bordet. Modeller fra 2003 har eget sturom for vannski eller fiskeutstyr i siden, drenert dregg-luke forut, samt oppbevaringsrom i konsollen, i tillegg til oppbevaringsrom under sitteplass foran, under førerplass, og bak som har vært siden den første båten kom. Askeladden 475 Freestyle kommer også med imitert teak-dørk.
Mallodontini
Mallodontini er en gruppe av biller som hører til familien trebukker (Cerambycidae).
Utseende
Middelsstore til storetrebukker, brune til svarte på farge. Kroppen er langstrakt og noe flat. Kjevene er store og fremstrakte, særlig hos hannene, antennene omtrent halvparten så lange som kroppslengden. Pronotum er uten store tenner langs ytterkanten.
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Utbredelse
Gruppen er utbredt i Sør- og Mellom-Amerika.
Utenriksdepartementets retningslinjer for eksport av forsvarsmateriell
Utenriksdepartementets retningslinjer for eksport av forsvarsmateriell er regler fastsatt av Utenriksdepartementet for behandlingen av søknader om eksport av forsvarsmateriell, samt teknologi og tjenester for militære formål. Retningslinjene utdyper prosedyrene for, og kriteriene som vektlegges ved, departementets behandling av søknader etter eksportkontrolloven. Retningslinjene ble fastsatt 28. februar 1992.
Retningslinjene fastsetter at behandlingen av søknader skal ta utgangspunkt i en erklæring fra Einar Gerhardsens tredje regjering 11. mars 1959, og vedtak av det 103. ordentlige storting samme dato, om at «hovedsynspunktet bør være at Norge ikke vil tillate salg av våpen og ammunisjon til områder hvor det er krig eller krig truer, eller til land hvor det er borgerkrig».
EUs felles utenriks- og sikkerhetspolitikk og FN-avtalen om handel med konvensjonelle våpen danner også grunnlag for vurderingen av søknader.
Med henvisning til retningslinjene tillot ikke Jonas Gahr Støres regjering våpeneksport til Ukraina i begynnelsen av februar 2022 i forbindelse med den russisk-ukrainske krisen, men etter invasjonen av Ukraina i slutten av februar 2022 besluttet regjeringen likevel å tillate våpeneksport til Ukraina, og tilbød å donere Ukraina inntil to tusen panservernvåpen av typen M72.
Margaret MacNeil
Margaret "Maggie" MacNeil (født 26. februar 2000 i Jiujiang, Kina), er en canadisk konkurransesvømmer. Hun konkurrerer i fris og butterfly og vant gull på 100 meter butterfly ved VM i svømming (langbane) i 2019 og tok også bronse over 4×100 meter fri i samme mesterskapet.
Romania under EM i svømmesport 2016
Romania deltok under EM i svømmesport 2016 i London i Storbritannia fra 9. til 22. mai 2016.
Margaret MacNeil
I 2021 representerte hun Canada under Sommer-OL 2020 i Tokyo og tok sølvmedalje på stafettlaget på 4 × 100 m fri.
Svømming under EM i svømmesport 2016 – 100 meter rygg menn
100 meter ryggsvømming menn var en svømmeøvelse som ble arrangert under Langbane-EM i svømming 2016 i London i Storbritannia den 16. og 17. mai 2016. 51 deltakere fra 23 nasjoner deltok i øvelsen.
Rekorder
Før konkurransen var gjeldende verdensrekord, europarekord og mesterskapsrekord som følger:
Forsøksheat
Forsøksheatene ble avholdt den 16. mai fra kl 10:37 lokal tid.
Omsvømming
Omsvømming ble avholdt den 16. mai kl 12:18 lokal tid.
Semifinaler
Semifinalene ble avholdt den 16. mai fra kl 18:17 lokal tid.
Finale
Finalen ble avholdt den 17. mai kl 18:15 lokal tid.
VM i banesykling 2004
VM i banesykling 2004 (verdensmesterskapet i banesykling) ble arrangert i Melbourne i Australia i 2004.
Alexander Røsler
Alexander Røsler (1947–2021) var en tysk-norsk filmskaper og sosialantropolog.
I 1991 mottok han Amandaprisen for beste dokumentarfilm for filmen Svett glamour.
Bakgrunn
Alexander Røsler ble født den 10. november 1947 i Dachau i Tyskland og kom til Norge sammen med sin familie i 1952. Familien var jødisk, og faren led av tuberkulose. De fikk innvilget flyktningestatus på humanitært grunnlag. Familien bosatte seg i Stavanger, der Alexander Røsler vokste opp. Han tok magistergraden i sosialantropologi i 1976, etter feltarbeid i Peru, der han også laget sin første dokumentarfilm. Deretter arbeidet han noen år som informasjonsmedarbeider i UNICEF.
Filmkarriere
I 1980-årene begynte Røsler å arbeide som manusforfatter og regissør på heltid. I 1981 var han en av grunnleggerne av produksjonsselskapet Focus on Human Rights, som ble stiftet for å lage kortfilmer om menneskerettighetenes kår rundt om i verden. De øvrige stifterne var regissørene Kjersti Alver og Knut W. Jorfald samt filmklipperen Pål Gengenbach.
I siste halvdel av 1980-årene arbeidet han som kortfilmsjef i Norsk Film A/S. I 1996 ble han ansatt ved Høgskolen i Lillehammer (senere Høgskolen i Innlandet). Han var gjennom flere år professor ved Avdeling for film- og fjernsynsvitenskap samme sted og var han sentral i en av landets mest markante dokumentarfilm-utdanninger.
Alexander Røsler var far til skuespilleren Benjamin Lønne Røsler.
Sinquefield Cup 2015
Sinquefield Cup 2015 ble arrangert i St. Louis i Missouri i USA fra 22. august til 3. september. Turneringen var den andre i Grand Chess Tour 2015.
Den spanske danserinne
Den spanske danserinne (originaltittel: The Bright Shawl) er et amerikansk historisk stum-drama fra 1923 regissert av John S. Robertson med Richard Barthelmess i hovedrollen.
I denne filmen gjør skuespilleren Edward G. Robinson sin film-debut.
Handling
I 1850 forelsker en velstående eventyrer, Charles Abbott, seg i vennen Andrés sin søster, Narcissa, og hun gjengjelder de romantiske følelsene hans. Men Abbott begynner likevel et forhold til La Clavel, en vakker kvinne fra Cuba, i håp om å skaffe hemmelig informasjon fra henne. Pilar, en spansk spion, oppdager snart spion-nettverket deres, og ønsker å få tak i alle disse informantene snarest mulig.
Men Charles får ytterligere problemer når han blir involvert i dødsfallet til Andrés. Han blir etter hvert réddet av Clavel, som ofrer livet sitt for å redde Charles. En ridderlig spansk offiser dukker også opp, og dette kan muligens gi Charles, Narcissa og moren hennes, Carmencita, muligheten til å komme seg ut av landet for godt.
Aserbajdsjan under EM i svømmesport 2016
Aserbajdsjan deltok under EM i svømmesport 2016 i London i Storbritannia fra 9. til 22. mai 2016.
VM i banesykling 2005
VM i banesykling 2005 (verdensmesterskapet i banesykling) ble arrangert i Los Angeles i USA i 2005.
Tobias Scherbarth
Tobias Scherbarth (født 17. august 1985 i Leipzig) er en tysk friidrettsutøver som konkurrerer i stavsprang. Han ble tysk mester utendørs i 2014 og innendørs i 2015.
Idrettskarriere
Scherbarth deltok i U23-EM i friidrett 2005 i Erfurt, der han greide 5,10 meter, men gikk ikke videre til finalerunden. Året etter, i 2006, ble han tysk U23-mester i stavsprang. Under U23-EM i friidrett 2007 nådde han finalerunden, og endte på femteplass med 5,60 meter. Han deltok også i Sommeruniversiaden 2007 i Bangkok, og endte der på fjerdeplass. I 2008 deltok han ved European Athletics Indoor Cup i Moskva, der han kom på tredjeplass bak Sergej Kutsjerjanu og Renaud Lavillenie.
Troja (andre betydninger)
Troja kan referere til:
Tobias Scherbarth
Idrettskarriere
Tyskland deltok i Super League under Lag-EM i friidrett 2010 i Bergen. Scherbarth kom her på femteplass i stavsprang, som ga 8 poeng i lagkonkurransen, der Tyskland kom på tredjeplass sammenlagt.
Han kom på tredjeplass i det tyske mesterskapet i friidrett i 2013, som ble arrangert i Ulm. Björn Otto ble tysk mester, med Raphael Holzdeppe på andreplass. Tyskland deltok igjen i Super League under Lag-EM i friidrett 2014 i Braunschweig, og denne gangen kom han på fjerdeplass med 5,52 meter. Dette ga 9 poeng i lagkonkurransen, og Tyskland vant Super League dette året. I juli ble han for første gang tysk mester, da han vant det tyske mesterskapet i friidrett utendørs i Ulm. I august deltok han også i EM i friidrett 2014, men rev tre ganger på 5,40, og ble stående uten tellende resultat i dette mesterskapet.
Scherbarth ble tysk mester innendørs i februar 2015, der han hoppet 5,70 meter. I EM i friidrett innendørs 2015 i Praha greide han 5,70 i kvalifiseringsrunden, og gikk videre til finalen med 3. beste resultat. Han greide 5,40 i første forsøk i finalen, men rev deretter tre ganger på 5,65, og kom dermed på 9.-plass. I juli kom han på andreplass ved det tyske mesterskapet i friidrett 2015. Han kvalifiserte seg til VM i friidrett 2015 i Beijing, der han endte på syvendeplass i finalen, med 5,65 som beste sprang.
Ragne Wiklund
Ragne Wiklund (født 9. mai 2000) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Aktiv Skøyteklubb.
Hun ble tatt ut til verdenscupstevne nummer 2 sesongen 2017/18 i Sørmarka Arena, Stavanger, Norge. Sesongen etter rykket hun opp til A-gruppa i verdenscupen under stevnet i Obihiro, Japan.
Wiklund er også orientering sløper for Nydalens SK, og har deltatt i to junior-VM. Hun har flere NM-medaljer i orientering.
Wiklund vant sin første verdenscupseier den 11. november 2022, da hun vant 3000 meter under et verdenscupstevne i Stavanger. Hun gikk der på tiden 4.03,11.
Personlige rekorder i skøyteløp
Oppdatert per 1. juni 2023.
Norgesrekorder
Liste over norgesrekordnoteringer gjort av Ragne Wiklund.
Sammenlagt i Verdenscupen
Oppdatert etter sesongen 2022/23. – = ikke deltatt på distansen for nevnte sesong.
0 = ikke samlet poeng under nevnte sesong, men deltatt.
Gimsøy kirke (Skien)
Gimsøy kirke er en kirke fra 1922 i Skien kommune, Vestfold og Telemark fylke. Byggverket er i mur og har 200 plasser. Den ble oppført som nødsarbeid etter 1. verdenskrig.
EM i bryting 2023
EM i bryting 2023 ble arrangert i Zagreb i Kroatia fra 17. til 23. april 2023.
Britt Brestrup
Brestrup er utdannet fra Krigsskolen og har gått Hærens stabsskole og Forsvarets høgskole. Hun startet sin karriere som sanitetsbefal og har tjenestegjort som kvinneinspektør i Hæren i tillegg til å ha vært leder for Befalets fellesorganisasjon (BFO) og YS-stat.
Brestrup har hatt kommandoen over den sivile observatørstyrken i Hebron, Temporary International Presence in Hebron. Brestrup var den første kvinnelige sjef for observatørstyrken på 64 personer. Brestrup er president i Norges Veteranforbund for Internasjonale Operasjoner.
Hawkeye
Hawkeye (Clint Barton) er en tegneseriekarakter og superhelt skapt av Stan Lee og Don Heck i 1964. Hawkeye er også navnet på tegneserieblader og historier med denne karakteren. Serien utgis av Marvel Comics, og historiene forfattes for tiden av Matt Fraction med tegninger av Annie Wu. IGN rangerte Hawkeye som nr 44 i deres kåring av Topp 100 Tegneseriehelter.
Publikasjonshistorie
Den første historien om Hawkeye stod på trykk i Tales of Suspense, nr. 57 i 1964. I denne og tre påfølgende historier i samme blad opptrådte Hawkeye i en skurkerolle. Hawkeye ble medlem av Avengers i 1965 og har siden vært en gjenganger og et sentralt medlem. Karakterens bakgrunn som tidligere skurk har ofte vært tema i ulike historier og sammenhenger. April 1969 skiftet Clint Barton for en kort tid superheltidentitet når han tar over rollen som Goliath etter Hank Pym i Avengers nr 63. Han vender tilbake til rollen som Hawkeye i Avengers nr. 109 i 1973.
Hawkeye var også et viktig medlem av Avengers under Marvels første store crossover-hendelse i 1984-85. Denne het Secret Wars og bestod av tolv egne nummer.
Karakteren var en hovedperson i serien West Coast Avengers som først var en kort serie på fire nummer i 1984-85 før den ble en lengelevende serie på 102 nummer helt fram til 1994. I denne serien var Hawkeye både grunnlegger av og lengst-sittende leder av laget.
Hawkeye var også en av hovedpersonene i nesten hvert eneste nummer av serien Solo Avengers som bestod av 40 nummer fra desember 1987 til januar 1991. Denne serien skiftet navn til Avengers Spotlight i august 1989.
Hawkeye var også et medlem av den moderne gjenskapingen av Avengers, kalt The Ultimates, som ble publisert fra 2002. Denne ble skrevet av Mark Millar og tegnet av Bryan Hitch.
Barndom
Clint Barton ble født i Waverly, Iowa. I ung alder mistet han begge foreldrene sine i en trafikkulykke. Etter seks år på et barnehjem, rømte Clint og broren Barney Barton for å bli med på Carson Carnival of Traveling Wonders. En av de andre ved karnevalet tok den unge Clint som assistent, og gutten fikk opplæring som bueskytter. Men Clint oppdaget senere at noen få ansatte underslo penger fra karnevalet. Men før han kunne røpe sin mentor til myndighetene, ble Clint slått ned og etterlatt som død. De skyldige stakk deretter fra byen. Clints forhold til broren Barney og de andre ansatte ved karnevalet ble også forverret som følge av dette.
Clint tilpasset ferdighetene sine som bueskytter til å bli en attraksjon på karneval, en mester-bueskytter med kallenavnet "Hawkeye" ellers kjent som "Verdens beste bueskytter". Når han var vitne til Iron Man i aksjon, ble Hawkey inspirert til å begynne som superhelt. Imidlertid, etter en misforståelse på sin første utflukt, ble Hawkeye anklaget for tyveri og antatt å være en simpel kriminell. På flukt møtes Hawkeye og Black Widow, en spion for Sovjetunionen - som Hawkeye blir forelsket i. Han hjelper Black Widow med å stjele teknologi utviklet av Tony Stark / Iron Man. I en konflikt mot Iron Man blir Black Widow alvorlig skadet. Men Hawkeye redder henne, og de flykter sammen. Men før Hawkeye kunne ta henne med til et sykehus, forsvinner Black Widow.
The Avengers
Hawkeye opplever en rekke eventyr sammen med The Avengers, og viser seg som en ekte helt ved flere anledninger. Men når buen hans blir ødelagt under et avgjørende øyeblikk i en kamp, ​​bestemmer Clint seg for å adoptere Goliath-drakten og identiteten, og etterfølger Hank Pym. Barton (som Goliath) blir senere oppsøkt av broren Barney Barton, som nå en stor svindler. Barney hadde fått vite om Eggheads planer om å konstruere en laser-dødsstråle, for å presse penger fra amerikanske myndigheter - og kommer til The Avengers for å få hjelp. The Avengers konfronterte Eggheads allierte, Mad Thinker og Puppet Master. Tragisk nok døde Barney i den påfølgende konflikten. Det ble senere avslørt at Barney Barton faktisk var en undercover FBI-agent.
Kort tid senere ansetter Egghead en skurk for å fange Goliath, i den tro at han er Pym i stedet for Clint. Clint beseirer og fanger begge kriminelle, og oppnår endelig rettferdighet for broren sin. Senere gjenopptar Clint identiteten som Hawkeye, med et nytt kostyme. Etter flere eventyr, forlater Hawkeye resten av The Avengers etter en bitter rift med Vision om kjærligheten til Scarlet Witch. Barton går tilbake til sitt originale Hawkeye-kostyme, og begynner på sin karriere utenfor The Avengers. For en tid driver Hawkeye fra det ene eventyret til det andre. Han prøver å vende tilbake til Black Widow og kjemper mot hennes nåværende kjærlighet, Daredevil. Hawkeye hjelper senere Hulken mot monsteret Zzzax.
Deretter følger han Hulken tilbake til herskapshuset til Doctor Strange, hvor Hawkeye slutter seg til The Defenders for en kortere periode. Hawkey vender for en kortere tilbake til The Avengers for å delta i bryllupet mellom Vision og Scarlet Witch. Sammen med Two-Gun Kid og Ghost Rider, beseirer Hawkeye monsteret Manticore. Hawkeye vender tilbake til The Avengers, etter at flere av de nåværende medlemmene av teamet begynner å forsvinne på mystisk vis. De gjenværende Avengers oppdager at dette blir gjennomført av Collector of the Elders of the Universe. Etter at alle lagkameratene hans blir beseiret, beseirer Hawkeye på egen hånd Collector.
Etter først å ha mislyktes i å finne arbeid med sin sivile identitet, får Hawkeye endelig ansettelse hos Cross Technological Enterprises som sikkerhetssjef. Han forsvarer selskapet mot Shi'ar-skurken Deathbird, Mister Fear, og saboterer et komplott av den C.T.E. ansatt Ambrose Connors. Hawkeye returnerer deretter til Avengers-herskapshuset flere måneder senere for et kort besøk. Hawkeye vender senere tilbake til Carson Carnival of Traveling Wonders for å hjelpe Marcella Carson, eierens datter, mot Taskmaster. Han beseirer skurken, ved hjelp av Ant-Man. Senere hevner Hawkeye utilsiktet sin brorens død. Skurken Egghead forsøker å skyte Henry Pym, en Hawkeye blokkerer skuddet - og Egghead blir drept i denne konfrontasjonen.
Senere eventyr
Når han vender tilbake til jobben for Cross Technological Enterprises som sikkerhetssjef, møter Hawkeye den tidligere S.H.I.E.L.D. agenten Barbara "Bobbi" Morse, også kjent som superhelten Mockingbird. Sammen oppdager de at Crossfire, fetteren til selskapets opprinnelige eier, som planlegger et komplott for å ødelegge hele superhelt-samfunnet ved hjelp av et sonisk våpen. Hawkeye og Mockingbird klarer å beseire ham (selv om Hawkeye blir gjort 80 prosent døv når han bruker en sonisk pil for å motvirke Crossfires våpen) og de to heltene gifter seg kort tid senere. Hawkeye (som nå bruker høreapparat) og Mockingbird reiser til Los Angeles, for å etablere en ny gren av The Avengers - kjent som West Coast Avengers. Samtidig som de leter etter en passende operasjonsbase, må Hawkeye og Mockingbird slåss mot en hevngjerrig Crossfire, som nylig hadde stukket av fra fengsel. Med hjelp fra den tidligere skuespillerinnen Moira Brandon de klarer å beseire super-skurken. Moira lar senere herskapshuset sitt bli den nye Avengers Compound.
Senere, når Crossfire plasserer en dusør på Hawkeye kommer Trick Shot (hvis kreft hadde gått i remisjon) tilbake for å hjelpe sin tidligere student. Sammen med Mockingbird beseirer de to bueskytterne en hær av super-skurker, som forsøker å gjøre krav på dusøren. Etter denne krangelen med Crossfire, forteller Hawkeye til Mockingbird at han tok feil ved å klandre henne for det som skjedde med Phantom Rider. Paret forsones snart. Etter å ha blitt skutt mens han konfronterte kriminelle, adopterer Hawkeye en pansret versjon av kostymet sitt for å kjempe mot kriminelle gjenger i Los Angeles. West Coast Avengers blir deretter fanget midt i en overnaturlig kamp mellom Mephisto og Satannish. Teamet er i stand til å beseire de to demonene og tvinge dem tilbake til deres egne riker.
Mockingbird ofrer seg selv for å redde Hawkeye, og dør i mannens armer. Forbitret over Mockingbirds død forlater Hawkeye resten av teamet, som blir oppløst nesten umiddelbart etterpå. Hawkeye isolerer seg, for å skille seg fra verden. Men han blir snart tvunget til å kjempe mot det hemmelige imperiet. Han klarer å beseire Viper, lederen for det hemmelige imperiet - samt hennes innleide super-skurker, Javelynn og tidligere gamle mentor Trick Shot. Hawkeye vender tilbake til The Avengers rett før kampen med enheten Onslaught, hvor Avengers (inkludert Hawkeye) tilsynelatende blir drept. Franklin Richards, derimot, fraktet dem alle til et univers hvor superheltene førte endrede liv. Superheltene oppdager til slutt sannheten, og alle sammen ble returnert til sitt eget univers.
Thunderbolts
Når The Avengers kommer tilbake, ble de bortført av Morgan le Fay, og senere kjempet de mot Squadron Supreme. Så hjelper Hawkeye de nye Avenger-lærlingene Justice og Firestar for å beseire Taskmaster og Albino. Men Hawkey trekker seg senere fra teamet, for å overta ledelsen av den første generasjonen Thunderbolts. The Thunderbolts tar på seg trusler som Masters of Evil, Graviton, og Scourge of the Underworld. Hawkeye innleder et romantisk forhold med et annet Thunderbolts-medlem Moonstone. Senere reiser Hawkeye og Thunderbolts til Helvete, for å redde sjelen til Mockingbird. De beseirer den demoniske Mephisto, men Hawkeye klarer ikke å finne igjen sin kone.
Hawkeye slutter seg til The Avengers enda en gang, og innleder et kort romantisk forhold med team-medlemmet Wasp. Han legger også ut på enkelte solo-eventyr hvor han avdekker et komplott for å stjele en eldgammel artefakt i Laos, og etterforsker drapet på en tidligere sovjetisk oberst. Scarlet Witch, drevet sprø av superkreftene hennes, får et Kree-krigsskip til å dukke opp på New Yorks himmel. The Avengers, overrasket over romfartøyets utseende, forbereder seg til kamp. Under dette slaget settes Hawkeyes pil-kogger i brann. Han ofrer deretter seg selv for å ødelegge krigsskipet og redde kameratene sine.
En tidligere versjon av Hawkeye blir også plukket fra annen tid av Time Variance Authority for å tjene som jury-medlem i en sak som involverer tidligere Avengers-medlem She-Hulk. Men She-Hulk forsøker uten hell å advare Hawkeye om hans egen fremtid. Når Scarlet Witch utilsiktet forandrer virkeligheten, gjenoppstår Hawkeye uten noe minne om tidligere hendelser. Når den unge mutanten Layla Miller gir flere superhelter (inkludert Hawkeye) evnen til å huske, blir Hawkeye forferdet over Scarlet Witchs handlinger.
TV
Han er en av hovedkarakterene i serien Iron Man: The Animated Series hvor han er medlem av laget Force Works. Stemmen blir spilt av John Reilly. Denne serien delte fiktivt univers med flere andre tv-serier som Marvel Entertainment laget på 90-tallet og samme utgave av Clint Barton hadde dermed en kort gjesteopptreden som Goliath i episoden "To Battle a Living Planet" i andre sesong av Fantastic Four: The Animated Series.
Hawkeye er igjen en hovedkarakter i serien The Avengers: United They Stand som første gang gikk i 1999. Her blir stemmen spilt av Tony Daniels.
I serien The Avengers: Earth's Mightiest Heroes begynner Hawkeye historien som spesialagent hos den verdensomspennende organisasjonen SHIELD. Først noen episoder ut i serien slutter han seg til Avengers og er deretter en av svært få karakterer som er medlem av hele laget gjennom hele resten av serien. Her blir han spilt av Chris Cox.
TV-serien Hawkeye følger Hawkeye etter hendelsene i Avengers: Endgame.
Film
Hawkeye har blitt portrettert av skuespilleren Jeremy Renner i filmer som foregår i Marvels kinematiske univers. Han dukket først opp i en liten rolle i Thor i 2011 før han var en av hovedkarakterene i The Avengers i 2012. Renner fortsatte rollen i oppfølgerne: The Avengers: Age of Ultron, Avengers: Infinity War og Avengers: Endgame
Louis Kloster
Louis Kloster (født 14. februar 1932, død 26. mars 2011) var en norsk arkitekt fra Stavanger. 1975 fikk Kloster Houens fonds diplom for Norges Banks bygning i Stavanger. Kloster vant i 1960 en konkurranse om dette arkitektoppdraget. Bygningen ble reist i 1960-1962, og ble fredet i 2016.
Kloster hadde sin arkitektutdannelse fra Norges Tekniske Høgskole (NTH), der han ble uteksaminert i 1956. Etter at han var ferdig utdannet, arbeidet han et års tid hos arkitektene Morseth og Gedde i Oslo. Deretter var han ansatt hos arkitekt Thoralf Bryne i Stavanger (1958–1959) og ved Stavanger byplankontor (1959–1960). Fra 1960 hadde han egen praksis i Stavanger. Etter en tid inngikk han et livslangt kontorfellesskap med arkitekt Knut Hoem. De arbeidet både på felles prosjekter for offentlige bygg og byplanlegging, og hadde individuelle prosjekter. Kloster arbeidet mye med rehabilitering. Han rehabiliterte blant annet de røde sjøhus i Stavanger, prestegården i Kannik og Stavanger domkirke. I 1975 fikk han oppgaven med å rehabilitere Høgevarde fyrstasjon, som da var eid av Norsk Hydro. Rehabiliteringsprosjektet ble ferdigstilt i 1977. 1979 mottok han diplom fra Europa Nostra for bevaringen av de røde sjøhusene.
Han mottok også andre utmerkelser, blant annet Naturbetongprisen for Norges Bank, Stavanger i 1965; Aluminiumsprisen i 1972 og Bolig- og byplanforeningens pris 1976.
I en nekrolog skrevet av to kolleger, blant annet leder for Stavanger Arkitektforening, ble han omtalt som en arkitekt som behersket både den presise bruken av glass og aluminium i urban arkitektur, og den robuste dyrking av naturmaterialer som tre og tegl: «Norsk arkitekturdebatt etter krigen har i stor grad dreid seg om motsetningen mellom internasjonal og regional arkitektur, - på den ene siden den presise, elegante og teknologiske bruken av glass og aluminium, og på den andre siden den robuste, jordnære dyrkingen av naturmaterialer som tre og tegl. Louis Kloster behersket og kultiverte begge retningene. Enten det var skarpe profiler og abstraherte glassflater som i Norges Bank og Sola Ruinkirke, eller robust bruk av tømmer, ubehandlet panel og tegl som i De Røde Sjøhus, Hanabryggene eller egen bolig, var formgivingen alltid underlagt streng dimensjonering og proporsjonering».
Kenny Dehaes
Kenny Dehaes (født 10. november 1984 i Uccle) er en belgisk landeveissyklist. Han la opp etter 2019-sesongen.
H. Christian Olsens Eftf.
Merkevarenavnet Black Boy ble introdusert til det norske dagligvaremarkedet rundt 1952. Den første logoen til Black Boy bestod av en karikert afrikansk gutt. Den logoen ble senere fjernet. Krydderfabrikken Nopal AS fra Elverum tok over H. Christian Olsens Eftf. i 1996, før Rieber & Søn kjøpte Elverum-selskapet i 2003 og sammen med det, merkenavnet Black Boy. Fra september 2010 erstattet Rieber & Søn Black Boy med ny krydderserie under navnet «Toro Krydderiet».
Cuando
Elven Cuando (som vanligvis staves Kwando på namibisk ) er en elv i sydøst-Afrika som renner gjennom Angola og Namibia, videre gjennom Linyanti-sumpen ved den nordlige grensen mot Botswana. Syd for dette sumpområdet benevnes elven som Linyanti, og ytterligere øst omtales elven som Chobe, før den flyter inn i Zambezi-elven.
Eagles’ diskografi
Dette er en oversikt over Eagles' plateutgivelser.
Eagles er et amerikansk band som siden deres debut i 1972 har utgitt syv studioalbum, to livealbum, ni samlealbum, samt 29 singler. Av de 29 singlene, har 5 toppet  Billboard Hot 100. Eagles har totalt 17 topp 40-hits på hitlistene.
Descendants
Descendants er en amerikansk eventyrmusikal produsert for TV i 2015 av og for Disney Channel. Filmen er regissert av Kenny Ortega, skrevet av Josann McGibbon og Sara Parriott, og har Dove Cameron, Cameron Boyce, Booboo Stewart og Sofia Carson i hovedrollene.
Om filmen
Filmen er basert på karakterer fra berømte Disney-klassikere, og fokuserer på barna til noen av de mest berømte skurkene.
Handling
I et moderne idyllisk kongerike, er Ben, tenåringssønnen til kong "Udyret" og dronning Belle, klar til å ta over tronen. Han tilbyr en sjanse for oppreisning for barna til noen av de klassiske Disney-skurkene: Carlos, sønn av Cruella De Vil; Mal, datter av Maleficent; Evie, datter av the Evil Queen; og Jay, sønn av Jafar. Disse skal nå gå på skole sammen med Disney-heltenes barn. Det kan gi en stor utfordring, siden de tidligere har vist seg som problembarn.
Grand Chess Tour 2015
Grand Chess Tour 2015 var en ny turneringsserie hvor de 9 beste sjakkspillerne i verden pr. januar 2015 møttes i 3 forskjellige turneringer hvor man så til slutt kåret en sammenlagtvinner. Det ble i hver enkelt turnering delt ut et wildcard. Det var opp til den enkelte arrangør hvem som skulle få dette.